— Так незаўважна праляцеў час, здаецца, не паспеў агледзецца, а ўжо 70 гадоў, — прызнаецца юбіляр. — Спачатку думаў зрабіць невялічкую выстаўку апошніх работ у Акадэміі мастацтваў, але мне пашанцавала — папрасілі зрабіць рэтраспектыву, што цяпер нячаста бывае. Падумайце: адны толькі рамы чаго вартыя! Усё ж такі афорт — цяпер рэдкая тэхніка, таму ў зацікаўленых людзей ёсць магчымасць прасачыць развіццё гэтага жанру мастацтва. На мой погляд, апошнія работы саступаюць тым, што ствараліся раней, але тут адыграў сваю ролю цяперашні момант: здаецца, больш спрыяльны для творчасці час мінуў.